
Kedves Nyugdíjas Munkatársunk!

A MOL Nyrt. és a MOL Gondoskodás Alapítvány szeretettel meghívja Önt és partnerét a MOL Családi Napokra.

Helyszín: Százhalombatta, Sportcentrum
Időpont: 2019. június 22. (szombat) 
15:00-21:00
A hagyomány folytatódik! Idén is lesz MOL Családi Napok - MOL Piknik, amelyre sok szeretettel várjuk Önöket és természetesen családtagjaikat is. Töltsünk el egy újabb, feledhetetlen napot együtt!

A nap házigazdája és műsorvezetője: Farkas Gergő
Sztárfellépő: Gáspár Laci
Miért érdemes velünk tartani? 

A MOL Családi Napokon ebben az évben sem fog unatkozni senki! A zenei és gasztronómiai programok mellett rengeteg érdekességgel készülünk. A korábbról ismert, népszerű programok idén sem maradhatnak el, de mint mindig, most is igyekszünk új és izgalmas dolgokkal előállni, hogy a nap végén a MOL család minden tagja élményekkel feltöltődve, mosolyogva térjen haza.

Főzőversenyünkre 10-15 fős csapatok jelentkezését várjuk, de finomságokból egyébként sem lesz hiány. 

Mi lesz még? 

Többek között rengeteg játék (pl. óriás trambulin és ugrálóvár), kézműves-foglalkozás és arcfestés, ügyességi feladatok (darts, pókháló, velocipéd, rekeszmászás), valamint jósda, jelmezes fotózás, baba-mama pihenő és egészségszűrés, fizikai állapotfelmérés.
A színpadon a sztárvendég, Gáspár Laci mellett, fellép a Trixie Rubato Band, és Bellus István stand up humorista.

Részletes program:

15:00 Megnyitó, programismertető

15:30 Trixie Rubato Band

16:30 Bellus István stand up műsora

17:00 Tombola

18:00 Vacsora

19:30 A színpadon: Gáspár Laci

Jelentkezni postai úton, e-mailben és telefonon lehet az alábbi elérhetőségeken:

· Postacím: 

· E-mail cím: 


· Telefon: 


A jelentkezéshez a következő adatokat kérjük megadni: 
1. Név, lakcím, telefonszám (lehetőleg mobilszám)

2. Résztvevők száma (a felnőttek és gyerekek számát kérjük megadni)

3. Főzőverseny regisztráció (kérjük, jelezze, hogy részt kíván-e venni a főzőversenyen; csapatnév; csapatlétszám; nincs csapatom, csapatbeosztást kérek; nem szeretnék főzni, készételt kérek)
Jelentkezésével hozzájárul, hogy a regisztrációs során megadott adatait kezeljük. Az adatkezelés célja az eseményre való sikeres regisztráció. A jelentkezésével továbbá elfogadja, hogy az eseményen fénykép- és videófelvételek készülhetnek Önről és családtagjairól, melyet a szervezők felhasználhatnak az eseménysorozat népszerűsítése céljából. A jelentkezése csak az alábbi Hozzájáruló nyilatkozat aláírását, valamint a biztonsági szabályok elfogadását követően lesz érvényes. A regisztráló garantálja, hogy a rendezvényen résztvevő vendégei is elfogadják és betartják a biztonsági szabályzatban leírtakat.


Az étkeztetés tervezhetősége érdekében kérjük, ha mégsem tud eljönni, szíveskedjen lemondását legkésőbb június 7-ig jelezni a fenti elérhetőségeken!

Sajnos az adatbázisunk nem teljes, ezért kérjük, ha tudomása van olyan MOL-os nyugdíjasról, aki nem kapott meghívót, szíveskedjen tájékoztatni, hogy a fenti elérhetőségeken várjuk jelentkezését. 

Köszönjük segítségét!

Szeretettel várjuk rendezvényünkön!

Hozzájáruló nyilatkozat 

személyes adatok kezeléséhez
Alulírott, ………………………………………….(név)……………………………………….(szül. hely és idő), az információs önrendelkezési jogról és az információszabadságról szóló 2011. évi CXII. törvény 5. § (1) bekezdés a) pontja és az EU általános 2016/679 adatvédelmi rendeletének (GDPR) 6. cikk (1) bekezdés a) pontja alapján nyilatkozom, hogy személyes adataimnak a MOL Nyrt. (székhely, telefonszám, email cím, adatvédelmi tisztviselő elérhetőségei beillesztendők) általi kezeléséhez hozzájárulásomat adom. 

A kezelt adatok köre: 

Név, céges email cím, törzsszám, vállalat, telephely, tartozik-e csapathoz, hány vendége van, érdeklődési kör - érintettől felvett; igény, mobilszám - érintettől felvett; ​képmás - érintettől felvett.

Az adatkezelés célja: A MOL Családi Napokon való regisztráció és részvétel
Kijelentem, hogy hozzájárulásomat önkéntesen, a személyes adataim kezeléséről szóló csatolt tájékoztató ismerete alapján adom meg. Tájékoztatást kaptam arról, hogy jogosult vagyok a személyes adataim kezeléséről szóló tájékoztatóban megadott módokon hozzájárulásomat bármikor visszavonni. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét. Tájékoztatást kaptam továbbá arról, hogy nem szenvedek hátrányt és nem is részesülök más elbánásban, ha nem járulok hozzá személyes adatainak kezeléséhez, vagy ha a hozzájárulást visszavonom. Kérdéseimet a hozzájárulás megadása előtt, valamint azt követően is feltehetem. A hozzájárulás megadása nem feltétele munkaviszony, vagy szerződéses jogviszony fenntartásának. Az adatszolgáltatás elmaradásának lehetséges következményei: Az eseményen való részvétel csak a hozzájárulási nyilatkozat elfogadásával lehetséges.
A személyes adataim kezeléséről szóló tájékoztatóban részletezett módon kérelmezhetem az Adatkezelőtől a rám vonatkozó személyes adatokhoz való hozzáférést, azok helyesbítését, törlését, kezelésük korlátozását és tiltakozhatok a személyes adatok kezelése ellen, jogom van az adatok hordozhatóságához, továbbá panaszt nyújthatok be az adatvédelmi felügyeleti hatósághoz. Magyarországon a felügyeleti hatóság: Nemzeti Adatvédelmi és Információszabadság Hatóság, 1125 Budapest, Szilágyi Erzsébet fasor 22/C.; telefon: +36-1+391-1400; telefax: +36-1-391-1410; e-mail: ugyfelszolgalat@naih.hu).
Biztonsági szabályok:
A rendezvényen való részvétel feltétele a biztonsági szabályok elfogadása, betartása. A rendezvényen, beleértve a versenyszerű és alternatív sportprogramokat és a buszos utazást is, mindenki saját felelősségére vesz részt. A rendezvényre a belépés és a helyszíni regisztráció nyugdíjas, illetve jogi állományban lévő kollégák esetében személyi igazolvány felmutatásával lehetséges. A rendezvény területére minden résztvevő csak a regisztrációnál átvehető karszalaggal léphet be, melynek viselése a rendezvény területén kötelező. Akik az előzetes regisztrációt elmulasztották, a helyszínen, a regisztrációs pultnál – érvényes MOL-csoportos belépőkártyájuk/személyi igazolványuk felmutatásával és személyes adataik megadásával – feliratkozhatnak a résztvevői listára. Részükre karszalagot a belépéshez és a programokon való részvételhez tudunk biztosítani, de étkezést nem (az utóbbi előfeltétele az előzetes regisztráció). A rendezvény területére nem hozható be mások testi épségét, egészségét veszélyeztető tárgy, ezeket a rendezvényt felügyelő biztonsági szolgálat munkatársai a rendezvény szervezőivel közös döntés alapján a helyszínre bevinni nem engedik. A rendezvény szervezői azokat, akik a többiek nyugodt szórakozását, kikapcsolódását vagy pihenését zavarják, a rendezvény helyszínéről kiutasíthatják. A rendezvényre élő állatot behozni tilos. Napos idő esetén mindenkit kérünk, hogy sapkával, magas faktorszámú naptejjel készüljenek, különösen odafigyelve a gyerekek öltözékére és bőrére. Vészhelyzet esetén mindenki köteles a főszervezők utasításait követni, amelyeket a műsorvezető mond be a színpadi, illetve a területre kihelyezett hangosítás segítségével. A rendezvény területén tűzoltóautó és mentőautó áll készenlétben. A jelentkezéssel mindenki elfogadja, hogy a rendezvényről felvételek készülnek, melyeket a szervezők tájékoztatási és PR célokra felhasználhatnak. Bármilyen probléma esetén kérjük, a szervezőkhöz, vagy a biztonsági szolgálathoz forduljanak.

Kelt: (dátum)









…………………………..









           (aláírás)

